|  |  |
| --- | --- |
| http://192.168.0.151/images/DocFlow/Emblem.jpg | **ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ ՍՅՈՒՆԻՔԻ ՄԱՐԶ ԿԱՊԱՆ  ՀԱՄԱՅՆՔԻ  ԱՎԱԳԱՆԻ** |
| **գիծ** | |

**ՈՐՈՇՈՒՄ N 58-Ն**  
**07 ՆՈՅԵՄԲԵՐԻ 2016թ.**

**ԿԱՊԱՆ ՀԱՄԱՅՆՔԻ ՀԱՄԱՅՆՔԱՅԻՆ ԵՆԹԱԿԱՅՈՒԹՅԱՆ ՆԱԽԱԴՊՐՈՑԱԿԱՆ ԵՎ ԱՐՏԱԴՊՐՈՑԱԿԱՆ ԴԱՍՏԻԱՐԱԿՈՒԹՅԱՆ ԿԱԶՄԱԿԵՐՊՈՒԹՅՈՒՆՆԵՐԻ ԿՈՂՄԻՑ ՄԱՏՈՒՑՎՈՂ ԾԱՌԱՅՈՒԹՅՈՒՆՆԵՐԻ ԴԻՄԱՑ ԳԱՆՁՎՈՂ ՎՃԱՐՆԵՐԻ ԴՐՈՒՅՔԱՉԱՓԵՐԸ ՍԱՀՄԱՆԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 16-րդ հոդվածի 19)-րդ կետով, համաձայն «Իրավական ակտերի մասին» Հայաստանի Հանրապետության օրենքի 72-րդ հոդվածի 1-ին մասի 1-ին կետի և հաշվի առնելով համայնքի ղեկավարի առաջարկությունը, որոշման նախագծի քվեարկության    ***10***  կողմ,   ***0***  դեմ,   ***0*** ձեռնպահ արդյունքներով, ***համայնքի ավագանին  ո ր ո շ ու մ  է.***

1. Համայնքի նախադպրոցական կրթության հաստատություններ հաճախող երեխաների պահպանման համար ծնողական /նրանց օրինական ներկայացուցիչների/ ամսական վճարի դրույքաչափը սահմանել ***4000 դրամ:***
2. Արտադպրոցական դաստիարակության երաժշտական հաստատություններում սովորողների ամսական ուսման վճարը սահմանել ըստ բաժինների`

1) դաշնամուրային ***2500 դրամ***

2) լարային գործիքների /բացառությամբ թավջութակ և ալտ/ ***2000 դրամ***

3) փողային և հարվածային գործիքների /բացառությամբ շեփոր/ ***1600 դրամ***

4) երգեցողության ***1600 դրամ***

5) ժողովրդական գործիքներ, թավջութակ, ալտ և շեփոր ***անվճար***

3. Պարարվեստի, թատերական արվեստի բաժիններում ***1600 դրամ***

4. Կերպարվեստի և դեկորատիվ կիրառական արվեստի բաժիններում ***1600 դրամ***

5. Երկրորդ գործիք, երգեցողություն ուսուցանելու դեպքում սահմանել լրացուցիչ ուսման վարձավճար ***500 դրամ***

6. Առավել շնորհալի և երաժշտական կրթությունը շարունակելուն հակված շրջանավարտների համար սահմանել վարձավճար ըստ բաժինների՝

1) դաշնամուրային ***3000 դրամ***

2) լարային գործիքներ /բացառությամբ թավջութակ և ալտ/ ***2500 դրամ***

3) փողային և հարվածային գործիքներ /բացառությամբ շեփոր/ ***2000 դրամ***

4) երգեցողություն ***2000 դրամ***

5) ժողովրդական գործիքներ, թավջութակ, ալտ և շեփոր ***անվճար***

7. Մանկապատանեկան ստեղծագործության կենտրոնի և մշակույթի կենտրոնի խմբերում ընդգրկված սաների համար ամսական վճար սահմանել` ***500 դրամ***

7.1 Իրազեկ դպրոցական խմբերում ընդգրկված սաների համար` ***անվճար***

8. Մարզադպրոցներում սաների ամսական ուսման վճար սահմանել ***500 դրամ***

9. Թեթև աթլետիկայի մարզաձևեր ***անվճար***

10. Հայտարարված համաճարակային, բնակլիմայական և այլ պատճառներով ուսումնական պարապմունքները դադարեցնելու ընթացքում վճար չի գանձվում:

11. Համայնքային ենթակայության նախադպրոցական կրթության և արտադպրոցական դաստիարակության հաստատությունների վճարների դրույքաչափերի նկատմամբ սահմանել 100 % զեղչ` բնակչության առանձին խմբերի համար`

ա. զոհված և վիրավոր ազատամարտիկների երեխաներ

բ. երկկողմ ծնողազուրկ երեխաներ

գ. Հաշմանդամ երեխաներ

դ. Չորս և ավելի անչափահաս երեխա ունեցող ընտանիքի երեխաներ

12. Թույլատրել համայնքի ղեկավարին`

1) ընդունել անհատական որոշումներ նախադպրոցական կրթության և արտադպրոցական դաստիարակության կազմակերպություններ հաճախող անապահով ընտանիքների երեխաների համար վճարի դրույքաչափի 50 %-ի չափով զեղչ սահմանելու մասին:

2) արտադպրոցական դաստիարակության կազմակերպությունների կողմից բնակչությանը վճարովի ծառայություններ մատուցելու դեպքում` հաստատել դրանց ցանկը, վճարների չափը և կարգը:

13. Վճարների գանձման ժամկետ սահմանել մինչև վճարման ամսվան հաջորդող յուրաքանչյուր ամսվա 15-ը ներառյալ:

14. Ուժը կորցրած ճանաչել Կապան քաղաքային համայնքի ավագանու 2013 թվականի դեկտեմբերի 25-ի «Կապան քաղաքային համայնքի համայնքային ենթակայության նախադպրոցական և արտադպրոցական դաստիարակության կազմակերպությունների կողմից մատուցված ծառայությունների դիմաց գանձվող վճարների դրույքաչափերը սահմանելու մասին» թիվ 138-Ն որոշումը:

**Կողմ ( 10 )`**

**ԱՌԱՔԵԼՅԱՆ ՎԼԱԴԻԿ ՄԻՔԱՅԵԼՅԱՆ ՎԱՀԱԳՆ**

**ԳՐԻԳՈՐՅԱՆ ՎԻԼԵՆ ՄՈՎՍԻՍՅԱՆ ԺԱՆ**

**ԹՈՒՄԱՆՅԱՆ ԱՐԱ ՇԱՀԻՆՅԱՆ ԿԱՐԵՆ**

**ՄԵՍՐՈՊՅԱՆ ՆԱՊՈԼԵՈՆ ՊԵՏՐՈՍՅԱՆ ՎԱՀԵ**

**ՄԻՐԶՈՅԱՆ ՄՀԵՐ ՍԱՀԱԿՅԱՆ ԱՐԹՈՒՐ**

**Դեմ ( 0 )**

**Ձեռնպահ ( 0 )**

**ՀԱՄԱՅՆՔԻ ՂԵԿԱՎԱՐ** [**ԱՇՈՏ ՀԱՅՐԱՊԵՏՅԱՆ**](http://192.168.0.151/Pages/DocFlow/DFRedirect.aspx?id=466&to=employee)

***2016 թ նոյեմբերի 07***

***ք. Կապան***